อยากทราบว่ากินยาคุมฉุกเฉินไป2ครั้งภายใน1เดือนจะทำให้ประจำเดือนเลื่อนไปแค่ไหนคะ คือกินไป2ครั้ง วันที่2 กับ16พ.ย.ค่ะ ทุกครั้งที่กินยาหลังจาก1อาทิตย์ก็มีเลือดออกเหมือนประจำเดือนเลยทั้ง2ครั้ง แต่ตอนนี้จะสิ้นเดือนธ.ค.แล้วประจำเดือนยังไม่มาเลย มีอาการเหมือนประจำเดือนจะมาคือ หน่วงท้องนิดหน่อย นอนไม่ค่อยหลับ เคลียด มีตกขาวบ้าง ละเหมือนมีมูกไข่ตกด้วย ไม่คัดเต้านมนะคะ มีอาการอ่อนเพลียด้วย อยากทราบว่าประจำเดือนของเดือนนี้จะมารึป่าวหรือถเาไม่มาจะเป็นเพราะผลข้างเคียงของยาคุมฉุกเฉินมั้ยคะ
repostสวัสดีค่ะ ยาคุมกำเนิดฉุกเฉินเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นประจำเดือนอาจคลาดเคลื่อนไปได้ แต่สุดท้ายก็ควรจะมาค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก